भक्‍तराज श्री सुदामाजी ने प्रभु से कुछ नहीं मांगा और प्रभु ने उन्‍हें देने में कोई कसर नहीं छोडी । सुदामाजी मांगते तो जितना वे मांगते उतना प्रभु उन्‍हें दे देते पर नहीं मांगा तो प्रभु ने इतना दिया जिसकी हम कल्‍पना भी नहीं कर सकते । फिर अगली बात भी महत्‍वपूर्ण है कि सुदामाजी ने उन सभी को इस शर्त पर स्‍वीकार किया की उसका प्रभाव उन पर नहीं हो और वे निरंतर प्रभु भक्ति में ही रमते रहें । उन्‍होंने जीवन में प्रभु से कुछ नहीं मांगा सिर्फ प्रभु से प्रभु को ही मांगा और उन्‍हें संसारिक सम्‍पत्ति भी मिली और प्रभु भी मिले ।